
REPUBLIKA E SHQIPËRISË
BASHKIA POGRADEC
NJESIA E MENAXHIMIT TË BURIMEVE NJERËZORE 

                                                                                                                        
SHPALLJE PËR NËPUNËS CIVIL PËR LËVIZJE PARALELE DHE NGRITJE  NË DETYRË NË SHËRBIMIN CIVIL 







                                                                                                            Pogradec më  26.10. 2026

Në zbatim të nenit 26, të ligjit 152/2013 “Për nëpunësin civil” i ndryshuar, të Vendimit Nr. 242, datë 18/03/2015 “Për plotësimin e vendeve të lira në kategorinë e ulët dhe të mesme drejtuese”,  të Këshillit të Ministrave, Njësia e Menaxhimit të Burimeve Njerezore pranë Bashkisë Pogradec shpall procedurat e lëvizjes paralele, ngritjes në detyrë për pozicionet :

1(Një) pozicion- Përgjegjës Sektori, pranë Sektorit të Koordinimit Europian dhe Ndihmës së Huaj, Drejtoria e Integrimit Europian, Kategoria e pagës III-3. 

	Pozicionet më sipër, u ofrohen fillimisht nëpunësve civilë të së njëjtës kategori për procedurën e lëvizjes paralele! 
Vetëm në rast se në përfundim të procedurës së lëvizjes paralele, rezulton se këto pozicione janë ende vakante, ato janë të vlefshëm për konkurrimin nëpërmjet procedurës së ngritjes në detyrë .



Për të gjitha procedurat (lëvizje paralele, ngritje në detyrë) aplikohet në të njëjtën kohë!

	Afati për dorëzimin e dokumentave për LEVIZJE PARALELE:  04.11. 2026
Afati për dorëzimin e dokumentave për NGRITJE NE DETYRE:  10.11. 2026



· Përshkrimi përgjithësues i punës për pozicionin, Përgjegjës, pranë Sektorit të Koordinimit të Ndihmës së Huaj , Drejtoria e Integrimit Europian:
1. Organizon, drejton dhe koordinon veprimtarinë e sektorit në përputhje me legjislacionin në fuqi, rregulloren e brendshme dhe urdhrat e eprorëve.
2.  Planifikon punën e sektorit, ndan detyrat ndërmjet specialistëve dhe ndjek realizimin e tyre brenda afateve të përcaktuara.
3.  Mbikëqyr dhe kontrollon zbatimin korrekt të legjislacionit, procedurave administrative dhe standardeve profesionale në fushën e përgjegjësisë së sektorit.
4.  Kontrollon cilësinë, saktësinë dhe ligjshmërinë e dokumentacionit, akteve administrative, shkresave, raporteve dhe materialeve të përgatitura nga specialistët e sektorit.
5.  Siguron bashkëpunimin e sektorit me sektorët dhe drejtoritë e tjera të bashkisë, si dhe me institucione të tjera publike, sipas nevojave të punës.
6. . Ndjek respektimin e afateve ligjore për shqyrtimin e kërkesave, praktikave administrative dhe ofrimin e shërbimeve që mbulon sektorin
1. LËVIZJA  PARALELE



Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha insitucionet pjesë e shërbimit civil.


1.1 KUSHTET PËR LËVIZJEN PARALELE DHE KRITERET E VEÇANTA 
Kandidatët duhet të plotësojnë kushtet për lëvizjen paralele si vijon: 

a.Të jenë nëpunës civilë të konfirmuar, brenda kategorisë III-2, III-3 dhe II-2
b.Të mos kenë masë disiplinore në fuqi; 
c.Të kenë të paktën vlerësimin e fundit “mirë” apo “shumë mirë”.

Kandidatët duhet të plotësojnë kërkesat e posaçme si vijon:

a.Të zotërojnë diplomë të nivelit "Master Shkencor".
b. Edhe diploma e nivelit Bachelor të jetë në të njëjtën fushë ( Shkenca Sociale, Shkenca Politike, Shkenca Juridike)

1.2 DOKUMENTACIONI, MËNYRA DHE AFATI I DORËZIMIT 
Kandidatët duhet të dorëzojnë dokumentat si më poshtë: 

a- Jetëshkrim i aplikantit;
b- Fotokopje të diplomës
c- Fotokopje e deshmisë së gjuhës së huaj
d- Fotokopje të librezës së punës (të gjitha faqet që vërtetojnë eksperiencën në punë);
e- Fotokopje të letërnjoftimit (ID);
f- Vërtetim të gjendjes shëndetësore; 
g- Vetëdeklarim të gjendjes gjyqësore.
h- Vlerësimin e fundit nga eprori direkt;
i- Vërtetim nga Institucioni që nuk ka masë displinore në fuqi. 
j- Çdo dokumentacion tjetër që vërteton dokumentet e përmendura në jetëshkrimin tuaj;

1.3 REZULTATET PËR FAZËN E VERIFIKIMIT PARAPRAK 

Në datë 06.11. 2026, Njësia e Menaxhimit të Burimeve Njerëzore do të shpallë në faqen zyrtare të internetit, në portalin Agjencia Komëtare e Punësimit dhe Aftësive listën e kandidatëve që plotësojnë kushtet dhe kërkesat e posacme për lëvizjen paralele. Po në të njëjtën datë do të njoftohen nga Njësia e Menaxhimit të Burimeve Njerëzore kandidatët të cilët nuk kanë plotësuar kushtet dhe kërkesat e posaçme.

1.4  FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA 

Kandidatët për pozicionin “ Përgjegjës”, pranë Sektorit të Koordinimit të Ndihmës së Huaj, Drejtorisë së Integrimit Europian:

1. Ligji 139/2015 “ Për vetëqeverisjen vendore”, i ndryshuar,
2. Ligji 152/2013” Për nëpunësin civil”, i ndryshuar, 
3. Ligji 43/2016 “ Për marrveshjet ndërkombëtare në Republikën e Shqipërisë”
4. Ligji  nr.75/2024 “ Për ratifikimin e Marrëveshjes së Financimit nëpërmjet Republikës së Shqipërisë, të përfaqësuar nga Këshilli i Ministrave i Republikës së Shqipërisë, Republika Helene dhe Komisioni Europian për Porgramin e Bashkëpunimit ndërkufitar (Interreg VI-A) IPA Greqi- Shqipëri  2021-2027”
 
1.5 MËNYRA E VLERËSIMIT TË KANDIDATËVE PËR LËVIZJEN PARALELE
Kandidatët për lëvizjen paralele në këto pozicione pune do të vlerësohet si më poshtë: 

1) 40 pikë për dokumentacionin e dorëzuari ndarë në:
 1.1) 20 pikë për përvojën 
1.2) 10 pikë për trajnimet apo kualifikimet e lidhura me fushën përkatëse 
1.3) 10 pikë për certifikimin pozitiv 
2) 60 pikë intervista me gojë


2. NGRITJA NË DETYRË

2.1 KUSHTET QË DUHET TË PLOTËSOJË KANDIDATI NË PROCEDURËN E PRANIMIT NE SHERBIMIN CIVIL DHE KRITERET E VEÇANTA

 Për këtë procedurë kanë të drejtë të aplikojnë të gjithë kandidatët jashtë sistemit të shërbimit civil, që plotësojnë kërkesat e përgjithshme sipas nenit 21, të ligjit 152/2013 “Për nëpunësin civil” i ndryshuar. 

Kushtet që duhet të plotësojë kandidati në procedurën e pranimit në shërbimin civil janë:
a- Të jetë shtetas shqiptar;
b- Të ketë zotësi të plotë për të vepruar; 
c- Të zotërojë gjuhën shqipe, të shkruar dhe të folur;
d- Të jetë në kushte shëndetësore që e lejojnë të kryejë detyrën përkatëse;
e- Të mos jetë i dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje;
f- Ndaj tij të mos jetë marrë masa disiplinore e largimit nga shërbimi civil, që nuk është shuar sipas ligjit 152/2013 “Për nëpunësin civil” i ndryshuar. 

Kandidatët duhet të plotësojnë kriteret e veçanta si vijon: 

a.Të zotërojnë diplomë të nivelit "Master Shkencor".
b. Edhe diploma e nivelit Bachelor të jetë në të njëjtën fushë ( Shkenca Sociale, Shkenca Politike, Shkenca Juridike)

2.2 DOKUMENTACIONI, MËNYRA DHE AFATI I DORËZIMIT

 Kandidatët që aplikojnë duhet të dorëzojnë dokumentat si më poshtë: 
a- Jetëshkrim i aplikantit;
b- Fotokopje të diplomës ;
c- Fotokopje e dëshmisë së gjuhës së huaj 
d- Fotokopje të librezës së punës (të gjitha faqet që vërtetojnë eksperiencën në punë);
e- Fotokopje të letërnjoftimit (ID); 
f- Vërtetim të gjendjes shëndetësore;
g- Vetëdeklarim të gjendjes gjyqësore.
h- Çdo dokumentacion tjetër që vërteton trajnimet, kualifikimet, arsimim shtesë, vlerësimet
pozitive apo të tjera të përmendura në jetëshkrimin tuaj;

2.3 REZULTATET PËR FAZËN E VERIFIKIMIT PARAPRAK

Në 12.11. 2026 Njësia e Menaxhimit të burimeve Njerëzore do të shpallë në faqen zyrtare të internetit dhe në portalin “Agjencia Kombëtare e Punësimit dhe Aftësive”, listën e kandidatëve që plotësojnë kushtet dhe kërkesat e posaçme. 

2.4 FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI DHE INTERVISTA

 Kandidatët do të testohen me shkrim për njohuritë mbi dokumentet e listuara në pikën 1.4 
Kandidatët gjatë intervistës së strukturuar me gojë do të vlerësohen në lidhje me: 
a- Njohuritë, aftësitë, kompetencën në lidhje me përshkrimin e pozicionit të punës; 
b- Eksperiencën e tyre të mëparshme;
c- Motivimin, aspiratat dhe pritshmëritë e tyre për karrierën.

 2.5 MËNYRA E VLERËSIMIT TË KANDIDATËVE PËR PRANIM NË SHËRBIMIN CIVIL

Kandidatët do të vlerësohen në lidhje me:
a-Vlerësimin me shkrim, deri në 60 pikë;
b- Intervistën e strukturuar me gojë qe konsiston ne motivimin, aspiratat dhe pritshmëritë e tyre për karrierën, deri në 25 pikë; 
d- Jetëshkrimin, që konsiston në vlerësimin e arsimimit, të përvojës e të trajnimeve, të lidhura me fushën, deri në 15 pikë. 

2.6 DATA E DALJES SË REZULTATEVE TË KONKURIMIT DHE MËNYRA E KOMUNIKIMIT 

Në përfundim të vlerësimit të kandidatëve , Njësia e Menaxhimit të Burimeve Njerëzore do të shpallë fituesin në stendat e informimit të publikut, në faqen zyrtare të Bashkisë Pogradec dhe në portalin “Agjencia Kombëtare e Punësimit dhe Aftësive ”. Të gjithë kandidatët pjesëmarrës në këtë procedurë do të njoftohen individualisht në mënyrë elektronike nga Njësia e Menaxhimit të Burimeve Njerëzore, për rezultatet nëpërmjet (adresës së e-mail). Brenda tre ditëve kalendarike nga njoftimi individët kanë të drejtë të paraqesin ankesa me shkrim pranë zyrës së Burimeve Njerëzore.

NJESIA E MENAXHIMIT TË BURIMEVE NJERËZORE
                                                       Laura ELMASLLARI 

[bookmark: _Hlk206498915]Bulevardi "Rreshit Çollaku", Lagja: Nr.2, Tel: +355 (83) 222222, Fax: +355 (83) 222441, E-mail: bashkiapogradec@gmail.com

image1.wmf
 


image2.png




